*Tämä artikkeli kertoo 1990 syntyneestä jääkiekkoilijasta. Vuonna 1976 syntyneestä jääkiekkoilija Mikko Laineesta kertoo toinen artikkeli.*

**Mikko Laine** (s. 23. maaliskuuta 1990 Piikkiö) on suomalainen jääkiekkoilija, joka pelaa Mestis-joukkue TuTossa. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Laine on Turun Palloseuran kasvatti. Hän oli kaudella 2006–2007 seuran B-nuorten paras maalintekijä 17 osumallaan. Hän voitti kauden päätteeksi SM-hopeaa. Kaudella 2008–2009 Laine oli TPS:n A-nuorten toiseksi paras pistemies ja maalintekijä tehopistein 18+17=35. Kevään 2009 pudotuspeleissä hän jakoi neljällä osumallaan joukkueen maalipörssin voiton Markus Palmrothin kanssa ja voitti kauden päätteeksi A-nuorten SM-hopeaa.

Kaudeksi 2009–2010 Laine suunnitteli siirtymistä Pohjois-Amerikan yliopistosarjoihin, mutta hän päätti jäädä TPS:ään, jonka SM-liigajoukkueessa Laine esiintyi pirteästi syksyn 2009 harjoitusotteluissa. Kauden 2009–2010 kynnyksellä hän teki seuran kanssa vuoden mittaisen liigasopimuksen. Laine teki SM-liigadebyyttinsä kauden avauskierroksella 10. syyskuuta 2009 vieraissa Hämeenlinnan Pallokerhoa vastaan. Hän sai ottelussa jääaikaa 11.05 minuuttia. Laine pelasi kauden aikana kaikkiaan kuusi SM-liigaottelua ilman tehopisteitä. Hän pelasi suurimman osan kaudestaan Mestiksessä, jossa Laine pelasi alle 20-vuotiaiden maajoukkueessa ja TuTo Hockeyssa yhteensä 29 runkosarjaottelua tehopistein 5+7=12. Syyskauden hän vietti lähinnä TPS:n A-nuorissa ja nuorten maajoukkueessa. Joulukuussa 2009 Laine siirtyi lainalle TuToon, jossa vastuu jäi kuitenkin lopulta huomattavasti vähäisemmäksi kuin alle 20-vuotiaiden maajoukkueessa. Toukokuussa 2010 hän teki vuoden mittaisen jatkosopimuksen TPS:n kanssa.

Laine pelasi alkukaudella 2010–2011 TPS:n liigajoukkuessa kolme SM-liigaottelua ja oli joukkueen mukana lähes koko European Trophy -turnauksen ajan. Lokakuussa 2010 hän siirtyi kahden ottelun lainalle KooKoohon ja marraskuussa loppukaudeksi lainalle Mikkelin Jukureihin. Laine palasi kuitenkin kevätkaudella TPS:n vahvuuteen, mutta hän jäi kuitenkin hyvin pieneen rooliin ja teki kauden aikana SM-liigassa kaikkiaan 14 runkosarjaottelussa yhden syöttöpisteen. Huhtikuussa 2011 Laine teki vuoden mittaisen jatkosopimuksen TPS:n kanssa.

Myös kausi 2011–2012 Laineella eteni suurimmaksi osaksi Mestiksessä, mutta tällä kertaa Lempäälän Kisan riveissä. Hän siirtyi joukkueeseen joulutaukoon asti kestäneellä lainasopimuksella marraskuussa 2011 ja jatkoi sen päätyttyä sitä tammikuun 2012 loppuun. Laine pelasi kauden aikana TPS:ssä taas pienessä roolissa tehden kymmenessä runkosarjaottelussa yhden maalin, joka syntyi 11. lokakuuta 2011 ylivoimalla vieraissa Oulun Kärppiä vastaan.

Kaudeksi 2012–2013 Laine palasi vuoden mittaisella sopimuksella Jukureihin. Hän oli tehopistein 14+18=32 joukkueen kolmanneksi paras maalintekijä Toni Hyvärisen kanssa sekä neljänneksi paras pistemies. Laine voitti kauden päätteeksi Mestiksen mestaruuden, mutta Jukurit kuitenkin hävisi liigakarsinnoissa Tampereen Ilvekselle otteluvoitoin 4–1. Veikkaus palkitsi Laineen Jukureiden parhaana pelaajana Kultainen kypärä-kilpailussa. Laine valittiin myös Pohjoisen joukkueeseen Mestis Hockey Dayn tähdistöotteluun. Kaudella 2013–2014 Laine oli 14 osumallaan Jukureiden toiseksi paras maalintekijä Niko Laakkosen jälkeen. Hän voitti kauden päätteeksi Mestis-hopeaa.

Laine palasi kaudeksi 2014–2015 vuoden mittaisella sopimuksella TUTOon. Kevään 2015 pudotuspeleissä hän jakoi neljällä osumallaan joukkueen sisäisen maalipörssin voiton Aki Keinäsen ja Jere Laineen kanssa. Kaudella 2015–2016 Laine oli TUTOn toiseksi paras pistemies Jasper Lindstenin jälkeen ja toiseksi paras maalintekijä Topi Taavitsaisen jälkeen tehopistein 15+20=35. Kaudella 2016–2017 hän oli tehoilla 22+16=38 joukkueen paras maalintekijä ja toiseksi paras pistemies Aki Keinäsen jälkeen. Laine sijoittui koko Mestiksen maalipörssissä kuudenneksi.

Elokuussa 2017 Laine siirtyi syyskuun loppuun asti kestävällä try-out -sopimuksella SM-liigajoukkue Vaasan Sportiin. Juuri ennen koejaksonsa päättymistä hän sai joukkueeseen loppukauden 2017–2018 kattavan ja yhden optiovuoden sisältävän jatkosopimuksen. Elokuussa 2018 Laine siirtyi try-outille Pelicansiin, kun joukkue kärsi Pitsiturnauksen kynnyksellä useista loukkaantumisista. Hän sai Pelicansiin kauden 2018–2019 kattavan jatkosopimuksen. Laine jäi joukkueessa varsin pieneen rooliin ja haki kauden aikana pelintuntumaa myös yhteensä 17 ottelun verran Mestis-joukkue Heinolan Peliitoista, jossa Laine teki tehot 9+12=21.

Kauden 2019–2020 kynnyksellä, syyskuussa 2019 Laine palasi vuoden mittaisella sopimuksella TUTOn Mestis-joukkueeseen. Helmikuussa 2020 seura lainasi hänet yhden ottelun ajaksi TPS:n SM-liigajoukkueeseen, kun joukkueesta oli sivussa mm. Suomen maajoukkueen mukana ollut Lauri Pajuniemi. Siirtorajan kynnyksellä Laineelle avautui mahdollisuus siirtyä ulkomaille ja hän siirtyi loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:hon. Joukkuetta valmensi Laineelle Sportista tuttu Tomek Valtonen. Kauden 2020–2021 kynnyksellä, syyskuussa 2020 hän palasi jälleen vuoden mittaisella sopimuksella TUTOon. Laineen sopimukseen sisältyi optio sekä SM-liigaan tai ulkomaille siirtymisestä. Hän jakoi tehoilla 6+8=14 joukkueen sisäisen pistepörssin neljännen sijan Jonne Jantusen ja Mikke Levon kanssa. Pudotuspelien ensimmäisellä kierroksella Laine jakoi TUTOn sisäisen pistepörssin voiton Levon kanssa tehoilla 2+2=4.

### Maajoukkueura

Laine on pelannut 21 nuorten ja seitsemän poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | TPS | A-SM | 3 | 0 | 0 | 0 | 0 | – | – | – | – | – |
| 2007–2008 | TPS | A-SM | 13 | 1 | 0 | 1 | 0 | – | – | – | – | – |
| 2008–2009 | TPS | A-SM | 41 | 18 | 17 | 35 | 16 | 12 | 4 | 4 | 8 | 6 |
| 2009–2010 | TPS | A-SM | 13 | 10 | 9 | 19 | 8 | – | – | – | – | – |
|  | TPS | SM-liiga | 6 | 0 | 0 | 0 | 4 | – | – | – | – | – |
|  | TuTo Hockey | Mestis | 21 | 1 | 4 | 5 | 6 | – | – | – | – | – |
|  | Suomi U20 | Mestis | 8 | 4 | 3 | 7 | 2 | – | – | – | – | – |
| 2010–2011 | TPS | A-SM | 8 | 2 | 3 | 5 | 10 | – | – | – | – | – |
|  | TPS | SM-liiga | 14 | 0 | 1 | 1 | 4 | – | – | – | – | – |
|  | KooKoo | Mestis | 2 | 0 | 0 | 0 | 0 | – | – | – | – | – |
|  | Jukurit | Mestis | 21 | 9 | 4 | 13 | 6 | – | – | – | – | – |
| 2011–2012 | TPS | A-SM | 9 | 2 | 2 | 4 | 4 | – | – | – | – | – |
|  | TPS | SM-liiga | 10 | 1 | 0 | 1 | 2 | – | – | – | – | – |
|  | LeKi | Mestis | 21 | 7 | 3 | 10 | 8 | – | – | – | – | – |
| 2012–2013 | Jukurit | Mestis | 48 | 14 | 18 | 32 | 26 | 9 | 4 | 0 | 4 | 0 |
| 2013–2014 | Jukurit | Mestis | 53 | 14 | 11 | 25 | 12 | 18 | 2 | 2 | 4 | 2 |
| 2014–2015 | TUTO Hockey | Mestis | 55 | 14 | 21 | 35 | 22 | 15 | 4 | 0 | 4 | 4 |
| 2015–2016 | TUTO Hockey | Mestis | 48 | 15 | 20 | 35 | 14 | 7 | 1 | 1 | 2 | 0 |
| 2016–2017 | TUTO Hockey | Mestis | 50 | 22 | 16 | 38 | 28 | 11 | 3 | 2 | 5 | 4 |
| 2017–2018 | Sport | SM-liiga | 55 | 4 | 3 | 7 | 10 | – | – | – | – | – |
| 2018–2019 | Pelicans | SM-liiga | 38 | 0 | 3 | 3 | 4 | 1 | 0 | 0 | 0 | 0 |
|  | Peliitat | Mestis | 17 | 9 | 12 | 21 | 6 | – | – | – | – | – |
| 2019–2020 | TUTO Hockey | Mestis | 41 | 13 | 12 | 25 | 40 | – | – | – | – | – |
|  | TPS | SM-liiga | 1 | 0 | 0 | 0 | 0 | – | – | – | – | – |
|  | Mora IK | Allsvenskan | 7 | 0 | 0 | 0 | 0 | – | – | – | – | – |
| 2020–2021 | TUTO Hockey | Mestis | 29 | 6 | 8 | 14 | 12 | 3 | 2 | 2 | 4 | 0 |
| 6 kautta | yhteensä | SM-liiga | 124 | 5 | 7 | 12 | 24 | 1 | 0 | 0 | 0 | 0 |
| 11 kautta | yhteensä | Mestis | 414 | 128 | 132 | 260 | 184 | 63 | 16 | 7 | 23 | 10 |
| 1 kausi | yhteensä | Allsvenskan | 7 | 0 | 0 | 0 | 0 | – | – | – | – | – |

Lähteet
-------

* Mikko Laine The Internet Hockey Databasessa (englanniksi)
* Mikko Laine Eurohockey-sivustolla (englanniksi)
* Mikko Laine *Elite Prospects*. Everysport Media Group AB.  (englanniksi)

### Viitteet

1. 1 2  Mikko Laine is back! *tutohockey.fi*.  24.9.2020. TUTO Hockey Oy. Viitattu 24.9.2020.
2. ↑  Savela, Timo: Puudeli viihdytti yleisöä Kupittaalla *Jatkoaika.com*.  19.2.2016. Jatkoaika r.y. Viitattu 20.2.2016.
3. ↑  Iltaläksyä Jukuri-faneille, opettele pelaajien lempinimet! *facebook.com*.  30.9.2013. Jukurit SarvisClub ry. Viitattu 8.9.2017.
4. ↑  Elite Prospects - TPS U18 *eliteprospects.com*. Everysport Media Group AB. Viitattu 16.4.2019. (englanniksi)
5. ↑  Elite Prospects - TPS U20 *eliteprospects.com*. Everysport Media Group AB. Viitattu 16.4.2019. (englanniksi)
6. 1 2 3 4  Mikko Laine *Elite Prospects*. Everysport Media Group AB.  (englanniksi)
7. ↑  Elo, Emil: "Kyllä on tarkoitus koko kausi täällä pelata" *Jatkoaika.com*.  12.9.2009. Jatkoaika r.y. Viitattu 30.9.2013.
8. ↑  TPS solmi sopimuksia nuorten kanssa *Jatkoaika.com*.  8.9.2009. Jatkoaika r.y. Viitattu 30.9.2013.
9. ↑  Piirainen, Joni; Ollonqvist, Marko; Saloranta, Henri: OTTELURAPORTTI: HPK - TPS 10.9.2009 *hc.tps.fi*.  10.9.2009. HC TPS Turku Oy. Viitattu 6.4.2021. [vanhentunut linkki]
10. ↑  Tilastot - Liiga *liiga.fi*.  10.9.2009. Jääkiekon SM-liiga Oy.  Arkistoitu 30.9.2013. Viitattu 30.9.2013.
11. ↑  Hannus lainalle TuToon *Jatkoaika.com*.  2.12.2009. Jatkoaika r.y. Viitattu 30.9.2013.
12. ↑  Niemismaa, Tuomas: TuTon kevättodistukset *Jatkoaika.com*.  31.5.2010. Jatkoaika r.y. Viitattu 30.9.2013.
13. ↑  TPS kiinnitti junioreita *Jatkoaika.com*.  31.5.2010. Jatkoaika r.y. Viitattu 30.9.2013.
14. ↑  Lisää TPS-apuja Kouvolaan *Jatkoaika.com*.  28.10.2010. Jatkoaika r.y. Viitattu 30.9.2013.
15. ↑  Mikko Laine lainalle Jukureihin *Jatkoaika.com*.  16.11.2010. Jatkoaika r.y. Viitattu 30.9.2013.
16. ↑  Mäkinen, Mikko: TPS:n pelaaja-arviot 2010–2011 *Jatkoaika.com*.  2.4.2011. Jatkoaika r.y. Viitattu 30.9.2013.
17. ↑  TPS:lle uusia valmentajia ja pelaajasopimuksia *Jatkoaika.com*.  11.4.2011. Jatkoaika r.y. Viitattu 30.9.2013.
18. ↑  LeKi lainaa Lainetta *Jatkoaika.com*.  14.11.2011. Jatkoaika r.y. Viitattu 30.9.2013.
19. ↑  LeKin rivit harvenivat *Jatkoaika.com*.  27.12.2011. Jatkoaika r.y. Viitattu 30.9.2013.
20. ↑  Strozyk, Matias: TPS:n pelaaja-arvostelut 2011–2012 *Jatkoaika.com*.  6.4.2012. Jatkoaika r.y. Viitattu 30.9.2013.
21. ↑  Pietilä, Pekka: Kärpät möyhensi TPS:n nuorten johdolla *yle.fi*.  11.10.2011. OULU:  Yleisradio Oy. Viitattu 6.4.2021.
22. ↑  Jukureille viisi uutta pelaajasopimusta *Jatkoaika.com*.  14.5.2012. Jatkoaika r.y. Viitattu 30.9.2013.
23. ↑  Elite Prospects - Jukurit *eliteprospects.com*. Everysport Media Group AB. Viitattu 16.4.2019. (englanniksi)
24. ↑  Mestis palkitsi parhaitaan *Jatkoaika.com*.  9.4.2013. Jatkoaika r.y. Viitattu 30.9.2013.
25. ↑  Mestiksen tähdistövalinnat nimetty *Jatkoaika.com*.  1.11.2012. Jatkoaika r.y. Viitattu 30.9.2013.
26. ↑  Elite Prospects - Jukurit *eliteprospects.com*. Everysport Media Group AB. Viitattu 16.4.2019. (englanniksi)
27. ↑  TUTOn hyökkäykseen lisää tulivoimaa *Jatkoaika.com*.  5.8.2014. Jatkoaika r.y. Viitattu 11.8.2014.
28. ↑  Elite Prospects - TUTO Hockey *eliteprospects.com*. Everysport Media Group AB. Viitattu 16.4.2019. (englanniksi)
29. ↑  Elite Prospects - TUTO Hockey *eliteprospects.com*. Everysport Media Group AB. Viitattu 16.4.2019. (englanniksi)
30. ↑  Elite Prospects - TUTO Hockey *eliteprospects.com*. Everysport Media Group AB. Viitattu 16.4.2019. (englanniksi)
31. ↑  Sportin hyökkäyksessä loukkaantumisia - Mestiksessä tehoillut Laine koeajalle *Jatkoaika.com*.  21.8.2017. Jatkoaika r.y. Viitattu 21.8.2017.
32. ↑  Saastamoinen, Lauri: Mestiksen maalipyssylle lätkäistiin Liiga-sopimus käteen – "Juuri sitä, mitä haimme" *suomikiekko.com*.  27.9.2017. Nordic Sport Media. Viitattu 27.9.2017.
33. ↑  Pelicansin miehistössä poissaolojen suma - Laine ja Kukkonen paikkaajiksi *Jatkoaika.com*.  2.8.2018. Jatkoaika r.y. Viitattu 2.8.2018.
34. ↑  Lahtinen, Miikka: Uusi osoite selvillä! Pelicans-hyökkääjä loikkaa Jonne Virtasen pelikaveriksi *suomikiekko.com*.  27.9.2019. Nordic Sport Media. Viitattu 28.9.2019.
35. ↑  Palloseura petolauman vieraaksi *hc.tps.fi*.  7.2.2020. HC TPS Turku Oy.  Arkistoitu 13.2.2020. Viitattu 13.2.2020.
36. ↑  Mikko Laine siirtyy ulkomaille *tutohockey.fi*.  13.2.2020. TUTO Hockey Oy. Viitattu 13.2.2020.
37. ↑  Elite Prospects - TUTO Hockey *eliteprospects.com*. Everysport Media Group AB. Viitattu 6.4.2021. (englanniksi)
38. ↑  Kemppainen, Jesse: Laine hakee hanakasti maaleja *Jatkoaika.com*.  26.12.2010. Jatkoaika r.y. Viitattu 30.9.2013.

TUTO Hockey – Mestis
7 Valtonen |
9 V. Virtanen |
11 Ranta |
13 Kaski |
15 Sirén |
18 Kiik |
21 Higgins |
22 Rannisto |
23 Konttila |
26 N. Konttila |
27 Leppikoski (**A**) |
30 Aalto |
31 Pohjanoksa |
32 Karjalainen |
34 Miikkulainen |
35 Aalto |
37 Vuorio |
40 Levo (**C**) |
43 Kettunen |
50 A. Konttila |
51 Lemberg |
55 Lahtinen |
67 Colomban |
70 J. Virtanen (**A**) |
73 Larinmaa (**A**) |
76 Räty |
77 Takkunen |
78 Mutikainen |
92 Andžāns  

Valmentajat Vidman – Paukkunen – Virpiö – Törnström